pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ไอแบงก์ เชิญชวนนักเรียนนักศึกษาเปิดบัญชีเงินฝากอุ่นใจวัยเรียน… ตั้งแต่ต้นปี 2565 จ่ายผลตอบแทนสูงกว่าที่คาดไว้
วันจันทร์ที่ 27 มิถุนายน 2565
ไอแบงก์ เชิญชวนนักเรียนนักศึกษาเปิดบัญชีเงินฝากอุ่นใจวัยเรียน... ตั้งแต่ต้นปี 2565 จ่ายผลตอบแทนสูงกว่าที่คาดไว้
ไอแบงก์ปลูกฝังการออมด้วยบัญชีเงินฝากอุ่นใจวัยเรียน เงินฝากสําหรับเด็กที่ผู้ปกครองต้องการออมเพื่ออนาคตลูกหลานและปลูกฝังให้รักการออมตั้งแต่เด็ก สามารถเปิดบัญชีขั้นต่ํา 1 บาท ตั้งแต่ต้นปี 2565 ธนาคารจ่ายผลตอบแทนให้ผู้ฝากสูงกว่าที่คาดไว้
ธนาคารอิสลามแห่งประเทศไทย (ไอแบงก์) ปลูกฝังการออมด้วยบัญชีเงินฝากอุ่นใจวัยเรียน เงินฝากสําหรับเด็กที่ผู้ปกครองต้องการออมเพื่ออนาคตลูกหลานและปลูกฝังให้รักการออมตั้งแต่เด็ก สามารถเปิดบัญชีขั้นต่ํา 1 บาท ตั้งแต่ต้นปี 2565 ธนาคารจ่ายผลตอบแทนให้ผู้ฝากสูงกว่าที่คาดไว้
บัญชีเงินฝากอุ่นใจวัยเรียน เป็นเงินรับฝากตามหลักการมุฎอเราะบะฮ์ (หลักการร่วมลงทุน) ผู้ฝากสามารถเปิดบัญชีตั้งแต่ 1 บาทขึ้นไป ฝากได้สูงสุดไม่จํากัดวงเงินและจํานวนครั้งในการฝาก โดยคุณสมบัติผู้ฝากต้องเป็นบุคคลธรรมดา อายุไม่เกิน 20 ปี หากอายุยังไม่ถึง 7 ปี ให้ใช้ชื่อผู้ปกครองในการเปิดบัญชี โดยใช้เป็นบัญชีเพื่อและในใบคําขอเปิดบัญชีให้เป็นข้อมูลและลงลายมือชื่อโดยผู้ปกครอง กรณีอายุตั้งแต่ 7 ปีขึ้นไป ให้ใช้ชื่อเด็กในการเปิดบัญชีโดยผู้ปกครองต้องเซ็นหนังสือยินยอม และผู้ฝากที่อายุครบ 15 ปีบริบูรณ์ (มีบัตรประจําตัวประชาชน) ไม่ต้องให้ผู้ปกครองเซ็นหนังสือยินยอม ผู้ฝากสามารถถอนเงินได้ตลอดเวลาที่เคาน์เตอร์สาขาของธนาคาร และหากต้องการทําบัตรเอทีเอ็มผู้ฝากสามารถทําบัตรและถอนเงินผ่านตู้เอทีเอ็มได้ เมื่อผู้ฝากมีอายุตั้งแต่ 20 ปี ขึ้นไป ทั้งนี้ ยกเว้นค่าธรรมเนียมในการทําบัตรเอทีเอ็มในปีแรกสําหรับบัตรเอทีเอ็มบัตรเงิน
สําหรับการจ่ายผลตอบแทนบัญชีเงินรับฝากของธนาคาร กรณีเป็นเงินรับฝากตามหลักมุฎอเราะบะฮ์ หรือเงินฝากเพื่อการลงทุน ธนาคารจะประกาศสัดส่วนการแบ่งผลตอบแทนระหว่างลูกค้ากับธนาคารอย่างชัดเจน โดยบัญชีเงินฝากอุ่นใจวัยเรียน ธนาคารประกาศสัดส่วนการแบ่งผลตอบแทนระหว่างลูกค้ากับธนาคารตั้งแต่วันที่ 16 มิถุนายน 2563 อยู่ที่ 25 : 75 (ลูกค้า : ธนาคาร) และแจ้งผลตอบแทนที่คาดว่าจะได้รับอยู่ที่ร้อยละ 0.60 ต่อปี อย่างไรก็ตาม จากการติดตามการจ่ายผลตอบแทนในทุกวันที่ 16 ของเดือน จะเห็นว่าตั้งแต่เดือน ม.ค. 2565 ธนาคารประกาศจ่ายผลตอบแทนสูงกว่าอัตราที่คาดไว้อย่างต่อเนื่อง
เดือน / ปี 2565 อัตราผลตอบแทนที่คาดว่าจะได้รับ (ร้อยละ/ปี) อัตราผลตอบแทนที่ธนาคารประกาศจ่ายรายเดือน(ร้อยละ/ปี)
มกราคม     0.60       1.38
กุมภาพันธ์          0.67
มีนาคม          1.17
เมษายน           0.95
พฤษภาคม          0.73
ธนาคารจึงอยากเชิญชวนนักเรียนนักศึกษา ตลอดจนผู้ปกครอง มาเปิดบัญชีเงินฝากอุ่นใจวัยเรียน กันได้ตั้งแต่วันนี้เป็นต้นไป
ผู้สนใจสามารถเปิดบัญชีได้ที่ ไอแบงก์ ทุกสาขาทั่วประเทศ หรือ สอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
หมายเหตุ:
1. “อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-รมว.พม. ย้ำประเทศไทยพร้อมสนับสนุนกรอบแนวคิด UN - Habitat ช่วยเหลือประชาชนด้านที่อยู่อาศัย อาหาร และยารักษาโรค พร้อมเสนอไทยเป็นเจ้าภาพจัดการประชุม WUF ปี 2030
วันศุกร์ที่ 1 กรกฎาคม 2565
รมว.พม. ย้ําประเทศไทยพร้อมสนับสนุนกรอบแนวคิด UN - Habitat ช่วยเหลือประชาชนด้านที่อยู่อาศัย อาหาร และยารักษาโรค พร้อมเสนอไทยเป็นเจ้าภาพจัดการประชุม WUF ปี 2030
รมว.พม. ย้ําประเทศไทยพร้อมสนับสนุนกรอบแนวคิด UN - Habitat ช่วยเหลือประชาชนด้านที่อยู่อาศัย อาหาร และยารักษาโรค พร้อมเสนอไทยเป็นเจ้าภาพจัดการประชุม WUF ปี 2030
เมื่อวันที่ 29 มิถุนายน 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นายทวีพงษ์ วิชัยดิษฐ ผู้ว่าการการเคหะแห่งชาติ และคณะ เข้าร่วมการประชุมทวิภาคี (Bilateral Meeting) กับ Ms. Maimunah Mohd Sharif, Executive Director of the United Nations Human Settlements Programme (UN - Habitat) ในการประชุม World Urban Forum ครั้งที่ 11 (WUF 11) ณ เมืองคาโตวิทเซ (Katowice) สาธารณรัฐโปแลนด์
นายจุติกล่าวว่า Ms. Maimunah Mohd Sharif ได้กล่าวขอบคุณผู้แทนจากประเทศไทยที่ให้การสนับสนุน UN - Habitat หรือ โครงการตั้งถิ่นฐานมนุษย์แห่งสหประชาชาติ มาโดยตลอด ทั้งนี้ พลเอก ประยุทธ์ จันทร์โอชา นายกรัฐมนตรีประเทศไทย ยินดีให้การสนับสนุนกรอบแนวคิดของ UN - Habitat ในการให้ความช่วยเหลือประชาชน ทั้งด้านที่อยู่อาศัย อาหาร และยารักษาโรค สําหรับด้านที่อยู่อาศัย กระทรวง พม. โดยการเคหะแห่งชาติ (กคช.) ได้ดําเนินโครงการที่อยู่อาศัยในรูปแบบเช่าโดยเฉพาะกลุ่มผู้มีรายได้น้อย เพื่อช่วยเหลือประชาชนให้สามารถเข้าถึงที่อยู่อาศัยได้อย่างทั่วถึง นอกจากนี้ ตนยังขอความร่วมมือ UN - Habitat ให้การสนับสนุนหน่วยงานในการทํางานร่วมกับ NGOs (Non Governmental Organizations) รวมทั้งแสดงเจตจํานงเสนอรัฐบาลไทยเป็นเจ้าภาพจัดการประชุม World Urban Forum (WUF) ในปี 2030
รัฐบาลไทย-ข่าวทำเนียบรัฐบาล-นายกฯ ปลื้ม! Phuket Sandbox สร้างรายได้กว่า 5 หมื่นล้านบาท เดินหน้าต่อยอดโครงการ "ท่องเที่ยวเชิงการแพทย์" ยกไทยเป็นศูนย์กลางสุขภาพนานาชาติ (Medical Hub)
วันศุกร์ที่ 1 เมษายน 2565
นายกฯ ปลื้ม! Phuket Sandbox สร้างรายได้กว่า 5 หมื่นล้านบาท เดินหน้าต่อยอดโครงการ "ท่องเที่ยวเชิงการแพทย์" ยกไทยเป็นศูนย์กลางสุขภาพนานาชาติ (Medical Hub)
.....
พลเอก ประยุทธ์ จันทร์โอชา นายกรัฐมนตรี ได้ติดตามความคืบหน้าและผลการดําเนินโครงการ Phuket Sandbox ที่เริ่มดําเนินการมาตั้งแต่วันที่ 1 ก.ค. 64 จนถึงปัจจุบัน พบว่า
.
มีจํานวนนักท่องเที่ยวกว่า 400,000 คน และสร้างรายได้ทางตรงกว่า 21,000 ล้านบาท ด้านห้องพักเปิดให้บริการมากกว่า 70,000 ห้อง มีอัตราเข้าพักเฉลี่ยอยู่ที่ 9 คืน/คน (8 เดือนที่ผ่านมา) สร้างรายได้หมุนเวียนในระบบเศรษฐกิจสูงถึง 5 หมื่นล้านบาท
.
จากความสําเร็จดังกล่าว รัฐบาลจะต่อยอดโครงการต่าง ๆ โดยเฉพาะการท่องเที่ยวเชิงการแพทย์ (Medical Tourism) มุ่งส่งเสริมให้ไทยเป็นศูนย์กลางสุขภาพนานาชาติ (Medical Hub) ในอนาคต
.
นอกจากนี้ ยังให้ความสําคัญกับการ "เจาะกลุ่มตลาด" ทั้งนักท่องเที่ยวชาวไทยและชาวต่างชาติ โดยเมื่อวันที่ 17 - 20 มี.ค. ที่ผ่านมา ได้มีการจัดงาน Thailand International Health Expo 2022 พบว่า เกิดการเจรจาการค้าการลงทุน จับคู่ธุรกิจและสามารถจําหน่ายสินค้าในธุรกิจการแพทย์และสุขภาพได้กว่า 10,658 ล้านบาท
.
ระยะต่อไป ในปี 71 ไทยเตรียมจัดงานเอ็กซ์โปวาระพิเศษ Specialised Expo ภายใต้ชื่องาน “Expo 2028-Phuket, Thailand” มุ่งพัฒนาพื้นที่ จ.ภูเก็ต ให้เป็นเมืองท่องเที่ยงเชิงสุขภาพระดับโลก
.
อ่านเพิ่มเติม คลิกhttps://www.thaigov.go.th/news/contents/details/53138
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-แรงงานเผยผลทีมสหวิชาชีพสอบนายจ้างทุบตีทำร้ายร่างกายลูกจ้าง เข้าข่ายบังคับใช้แรงงาน โทษหนักจำคุกตลอดชีวิต
วันศุกร์ที่ 10 ธันวาคม 2564
แรงงานเผยผลทีมสหวิชาชีพสอบนายจ้างทุบตีทําร้ายร่างกายลูกจ้าง เข้าข่ายบังคับใช้แรงงาน โทษหนักจําคุกตลอดชีวิต
อธิบดี กสร. เผยผลสอบข้อเท็จจริงคณะทํางานสหวิชาชีพ กรณีนายจ้างทําร้ายร่างกายทุบตีกระทําทารุณกรรมต่อลูกจ้างที่จังหวัดสิงห์บุรี เข้าข่ายบังคับใช้แรงงานหรือบริการ มีโทษจําคุก ตั้งแต่ 8 - 20 ปี และปรับตั้งแต่ 800,000 – 2,000,000 บาท หรือจําคุกตลอดชีวิต
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยถึงกรณีที่นายจีรวัฒน์ เล้าสุวรรณ หรือ ฟ้า อายุ 29 ปี ทํางานที่ร้านไทยถาวรการเกษตร อําเภออินทร์บุรี จังหวัดสิงห์บุรี จําหน่ายวัสดุการเกษตร และเพาะพันธุ์สุนัขจําหน่าย ถูกนางนัยน์ปพร เนตรบุตร เจ้าของกิจการ ลงโทษทําร้ายร่างกายจนได้รับบาดเจ็บสาหัส สาเหตุเนื่องจากนายจีรวัฒน์ฯ ทําสิ่งของเสียหายและพูดโกหกซึ่งนายสุชาติ ชมกลิ่น รัฐมนตรีว่าการกระทรวงแรงงานได้สั่งการให้กรมสวัสดิการและคุ้มครองแรงงานส่งพนักงานตรวจแรงงานเข้าตรวจสอบข้อเท็จจริงโดยประสานคณะทํางานสหวิชาชีพ ประกอบด้วย อัยการจังหวัด พัฒนาสังคมและความมั่นคงของมนุษย์จังหวัด แรงงานจังหวัด สวัสดิการและคุ้มครองแรงงานจังหวัด และตํารวจ สภ.อินทร์บุรี ดําเนินการพิจารณาคัดแยกผู้เสียหายจากการค้ามนุษย์และผู้เสียหายจากการบังคับใช้แรงงานหรือบริการ เมื่อวันที่ 9 ธันวาคม 2564 ซึ่งที่ประชุมได้ร่วมกันพิจารณาแล้วเห็นว่าเข้าข่ายเป็นผู้เสียหายจากการบังคับใช้แรงงานหรือบริการ ตามพระราชบัญญัติป้องกันและปราบปรามการค้ามนุษย์ พ.ศ. 2551 มาตรา 6/1 ผู้ใดข่มขืนใจผู้อื่นให้ทํางานหรือบริการโดยวิธีการใช้กําลังประทุษร้ายทําให้ผู้นั้นอยู่ในภาวะที่ไม่สามารถขัดขืนได้ ผู้นั้นกระทําความผิดฐานบังคับใช้แรงงานโดยมีโทษตามมาตรา 52/1 วรรคหนึ่งจําคุกตั้งแต่หกเดือนถึง สี่ปีปรับตั้งแต่ ห้าหมื่นบาท ถึง สี่แสนบาท และวรรคสอง ถ้าการกระทําความผิดตามวรรคหนึ่งเป็นเหตุให้ผู้ถูกกระทําได้รับอันตรายสาหัส ต้องระวางโทษจําคุกตั้งแต่แปดปีถึงยี่สิบปีและปรับตั้งแต่แปดแสนบาทถึงสองล้านบาทหรือจําคุกตลอดชีวิต ในขั้นตอนต่อไปจะส่งให้พนักงานสอบสวนดําเนินการ
อธิบดี กสร. กล่าวเพิ่มเติมว่านายฐปนวัชร เล้าสุวรรณ พี่ชายนายจีรวัฒน์ เล้าสุวรรณ ได้พาน้องชายมาอยู่กับนางนัยน์ปพรฯ เพื่ออุปการะเลี้ยงดู ตั้งแต่อายุ 15 ปี เนื่องจากมารดาเสียชีวิต โดยส่งเข้าเรียนหนังสือในระดับชั้น ปวช. ที่วิทยาลัยอาชีวศึกษา แต่เรียนไม่จบ นางนัยน์ปพรฯ มอบหมายให้นายจีรวัฒน์ฯ ทําหน้าที่ดูแลสุนัข ไม่มีการจ่ายค่าจ้าง แต่เป็นผู้ดูแลค่าใช้จ่ายในการอุปโภค บริโภค ดังนั้นจึงไม่มีนิติสัมพันธ์เป็นนายจ้างลูกจ้างต่อกัน ทั้งนี้ นายฐปนวัชรฯ และนายจีรวัฒน์ฯ ได้เข้าแจ้งความไว้ที่สถานีตํารวจภูธรอินทร์บุรี ซึ่งพนักงานสอบสวนได้ยื่นคําร้องต่อศาลเพื่อออกหมายจับนางนัยน์ปพรฯ และนายศรายุทธ บุญคร ในข้อหาร่วมกันทําร้ายร่างกายผู้อื่นจนได้รับบาดเจ็บสาหัสโดยวิธีการทรมาน และได้จับกุมตัวมาสอบสวน โดยเจ้าหน้าที่ตํารวจจะดําเนินการตามขั้นตอนของกฎหมายต่อไป
รัฐบาลไทย-ข่าวทำเนียบรัฐบาล-ความสุขกลับมาแล้ว การรถไฟแห่งประเทศไทย ขอเชิญท่องเที่ยวไปกับความสุขหลากหลายรูปแบบที่เราเตรียมไว้ให้ทุกท่านได้สัมผัส
วันพฤหัสบดีที่ 2 ธันวาคม 2564
ความสุขกลับมาแล้ว การรถไฟแห่งประเทศไทย ขอเชิญท่องเที่ยวไปกับความสุขหลากหลายรูปแบบที่เราเตรียมไว้ให้ทุกท่านได้สัมผัส
นั่งรถไฟเที่ยวเขื่อนป่าสักชลสิทธิ์ แบบไปเช้า - เย็นกลับ ทุกวันศุกร์ เสาร์ และอาทิตย์ เริ่ม 26 พ.ย. 64 - 30 ม.ค. 65
การรถไฟแห่งประเทศไทย (รฟท.) กระทรวงคมนาคม ขอเชิญท่องเที่ยวนั่งรถไฟเที่ยวเขื่อนป่าสักชลสิทธิ์ แบบไปเช้า-เย็นกลับ ทุกวันศุกร์ เสาร์ และอาทิตย์ เริ่ม 26 พ.ย. 64 - 30 ม.ค. 65 เท่านั้นออกเดินทางจากสถานีกรุงเทพ (หัวลําโพง) เวลา 06:00 น.ขบวนจะหยุดรับ-ส่งผู้โดยสาร ที่สถานีสามเสน บางซื่อ บางเขน หลักสี่ ดอนเมือง รังสิต อยุธยา สระบุรี ชุมทางแก่งคอย นักท่องเที่ยวสามารถขึ้นรถไฟตามสถานีดังกล่าวข้างต้นได้เดินทางถึงจุดชมวิว “รถไฟลอยน้ํา” กลางเขื่อนป่าสักชลสิทธิ์ เวลา 09:25 น.เดินทางถึงสถานีโคกสลุง เพื่อชม ชิม ช้อป สินค้า OTOP เวลา 09:50 น.เดินทางถึงที่หยุดรถเขื่อนป่าสักชลสิทธิ์ เพื่อท่องเที่ยวสถานที่ใกล้เคียง เวลา 10:35 น.ออกเดินทางกลับสู่กรุงเทพ เวลา 15:30 น. โดยจะหยุดรับส่งที่ชุมทางแก่งคอย สระบุรี อยุธยา รังสิต ดอนเมือง หลักสี่ บางเขน บางซื่อ และสถานีสามเสน ตามลําดับถึงสถานีกรุงเทพ (หัวลําโพง) โดยสวัสดิภาพ เวลา 18:50 น.
อัตราค่าโดยสารไป - กลับ ชั้นธรรมดา
กรุงเทพ- เขื่อนป่าสักชลสิทธิ์ - กรุงเทพ คนละ 330 บาท
สระบุรี/แก่งคอย - โคกสลุง ผู้ใหญ่/เด็ก คนละ 130 บาท
เขื่อนป่าสักชลสิทธิ์ - กรุงเทพ (เที่ยวเดียว) คนละ 150 บาท
อัตราค่าโดยสารไป - กลับ ชั้นปรับอากาศ
กรุงเทพ- เขื่อนป่าสักชลสิทธิ์ - กรุงเทพ คนละ 560 บาท
สระบุรี/แก่งคอย - โคกสลุง ผู้ใหญ่/เด็ก คนละ 260 บาท
เขื่อนป่าสักชลสิทธิ์ - กรุงเทพ (เที่ยวเดียว) คนละ 250 บาท
** นักท่องเที่ยวต้องได้รับการฉีดวัคซีนครบ 2 เข็ม หรือแสดงผลตรวจ ATK ไม่เกิน 72 ชั่วโมง
ซื้อบัตรได้ที่สถานีรถไฟทั่วประเทศ หรือระบบ D-Ticket ผ่านเว็บไซต์http://www.railway.co.th
สอบถามข้อมูลเพิ่มเติมได้ที่ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย.
รัฐบาลไทย-ข่าวทำเนียบรัฐบาล-ธ.ออมสินคว้ารางวัลเกียรติยศ SOE Award 2564 บริหารจัดการดีเด่น 3 ปีซ้อน
วันจันทร์ที่ 31 มกราคม 2565
ธ.ออมสินคว้ารางวัลเกียรติยศ SOE Award 2564 บริหารจัดการดีเด่น 3 ปีซ้อน
นายอาคม เติมพิทยาไพสิฐ รมว.คลัง มอบรางวัลการบริหารจัดการองค์กรดีเด่น (เกียรติยศ) 3 ปีซ้อน แก่นายวิทัย รัตนากร ผอ.ออมสิน และรางวัลบริการดีเด่น แก่นายอิสระ วงศ์รุ่ง รอง ผอ.ออมสิน ในงานมอบรางวัลรัฐวิสาหกิจดีเด่น (SOE Award) ประจําปี 2564
นายอาคม เติมพิทยาไพสิฐ รัฐมนตรีว่าการกระทรวงการคลัง มอบรางวัลการบริหารจัดการองค์กรดีเด่น (เกียรติยศ) 3 ปีซ้อน แก่นายวิทัย รัตนากร ผู้อํานวยการธนาคารออมสิน และรางวัลบริการดีเด่น แก่นายอิสระ วงศ์รุ่ง รองผู้อํานวยการธนาคารออมสิน ในงานมอบรางวัลรัฐวิสาหกิจดีเด่น (SOE Award) ประจําปี 2564 ซึ่งคณะกรรมการนโยบายรัฐวิสาหกิจ (สคร.) จัดขึ้น เพื่อเป็นการสร้างขวัญและกําลังใจในการปฏิบัติงานของรัฐวิสาหกิจ รวมทั้งส่งเสริมให้รัฐวิสาหกิจมีความมุ่งมั่นในการดําเนินงานเพื่อพัฒนาองค์กรให้มีประสิทธิภาพและนําองค์กรสู่ความเป็นเลิศ โดยมี คณะผู้บริหาร และพนักงานธนาคารออมสิน ร่วมแสดงความยินดี ณ ตึกสันติไมตรี ทําเนียบรัฐบาล เมื่อวันจันทร์ที่ 31 มกราคม 2565
สําหรับรางวัลการบริหารจัดการองค์กรดีเด่น (เกียรติยศ) มอบในฐานะที่ธนาคารสามารถรักษามาตรฐานการดําเนินงานได้ดีเด่นอย่างต่อเนื่อง ติดต่อกันเป็นปีที่ 3 ซึ่งมีการดําเนินงานอย่างมีประสิทธิภาพ มีศักยภาพในการแข่งขัน ประเมินจากการจัดการด้านต่างๆ อาทิ ด้านการวางแผนเชิงกลยุทธ์ ด้านการบริหารความเสี่ยง การพัฒนาเทคโนโลยีดิจิทัล และด้านการตรวจสอบภายใน และ รางวัลบริการดีเด่น เป็นรางวัลที่สะท้อนบทบาทที่โดดเด่นของธนาคารออมสินในการให้บริการลูกค้าและประชาชน
รัฐบาลไทย-ข่าวทำเนียบรัฐบาล-กรมทางหลวง ชี้แจงกรณีเสาหลักนำทางยางพารา เป็นการติดตั้งเพื่อความปลอดภัยกับผู้ใช้ทาง
วันศุกร์ที่ 6 พฤษภาคม 2565
กรมทางหลวง ชี้แจงกรณีเสาหลักนําทางยางพารา เป็นการติดตั้งเพื่อความปลอดภัยกับผู้ใช้ทาง
เพื่อช่วยเหลือเกษตรชาวสวนยาง ในช่วงที่ราคายางตกต่ํา ยืนยันว่า ดําเนินการโดยความโปร่งใส ตามระเบียบ กฎหมาย
นายสราวุธ ทรงศิวิไล อธิบดีกรมทางหลวง กระทรวงคมนาคม กล่าวว่า สืบเนื่องจากในปีงบประมาณ พ.ศ. 2563 - 2564 ทล. และกรมทางหลวงชนบท (ทช.) ได้มีการนํายางพารามาใช้ในอุปกรณ์อํานวยความปลอดภัยตามนโยบายรัฐบาล ที่ส่งเสริมการใช้ยางพาราภายในประเทศ โดยใช้เสาหลักนําทางยางธรรมชาติ (Rubber Guide Post : RGP) เพื่อสนับสนุนการใช้ยางพารา โดยบูรณาการความร่วมมือทําข้อตกลง (MOU) กับกระทรวงเกษตรและสหกรณ์ เมื่อวันที่12 มิถุนายน 2563 โดยมีวัตถุประสงค์
1. เพื่อช่วยยกระดับราคายางพารา เพิ่มรายได้ของเกษตรกรชาวสวนยางพาราและระบายผลผลิตยางพาราอย่างเป็นรูปธรรม
2. เพื่อปรับปรุงเพิ่มความปลอดภัยทางถนน ลดความรุนแรงของการเกิดอุบัติเหตุ เนื่องจากคุณสมบัติของวัสดุยางพารามีความยืดหยุ่น
ต่อมา กระทรวงการคลังได้ออกกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2) พ.ศ.2563 เพื่อให้หน่วยงานสามารถจัดซื้อตรงกับกลุ่มเกษตรกรได้ เพื่อเป็นการช่วยเหลือเกษตรกรชาวสวนยาง โดย ทล. ได้ดําเนินการจัดซื้อกับร้านค้าสหกรณ์หรือสถาบันเกษตรกรที่กระทรวงเกษตรและสหกรณ์รับรองโดยตรง
อธิบดีกรมทางหลวง กล่าวว่า หลักนําทางยางธรรมชาติที่ผลิต ได้ทําการออกแบบ ตามมาตรฐานตามข้อกําหนด โดยคณะกรรมการร่วมหลายฝ่าย เพื่อให้เกิดความปลอดภัยกับผู้ใช้ทาง และประโยชน์สูงสุดกับเกษตรกรชาวสวนยาง ในภาวะที่ราคายางตกต่ําช่วงปีที่ผ่านมา โดยแขวงทางหลวง เป็นผู้ดําเนินการซื้อโดยตรงจากสหกรณ์ชาวสวนยาง และนํามาติดตั้ง เมื่อเดือน กรกฎาคม 2564 ที่ผ่านมา ในสายทางที่มีอุปกรณ์นําทาง (เสาหลักนําทาง , Guide Post) ไม่ครบถ้วน หรือทดแทนของเดิมที่ชํารุดเสียหาย เพื่อนําทางแก่ผู้ใช้ทางในเวลากลางคืน หรือในขณะที่มีทัศนวิสัยไม่ดี รวมถึงลดความรุนแรงและความสูญเสียจากยานพาหนะที่เสียหลักไปชนเสาหลักนําทาง โดยเฉพาะรถจักรยานยนต์ที่เสียหลักจะมีความเสี่ยงทําให้เกิดการเสียชีวิต ทั้งนี้ ด้วยคุณสมบัติของวัสดุที่นํามาผลิตหลักนําทางยางธรรมชาตินั้น ตามแบบด้านในให้เป็นเสาหลักกลวง มีความยืดหยุ่น ดังนั้นในการติดตั้งบนทางหลวง จึงได้มีการประยุกต์ใส่แกนลงในเสา เช่น ไม้ไผ่ ไม้ยูคา เพื่อเพิ่มความสะดวกในการติดตั้ง และสามารถติดตั้งได้รวดเร็วขึ้น สําหรับการคิดราคากลางในการจัดซื้อเป็นไปตามหลักเกณฑ์ของของทางราชการ ซึ่งราคาเสาหลักนําทาง จะแปรผันตามราคายางพารา
อธิบดีกรมทางหลวง กล่าวในตอนท้ายว่า การดําเนินการติดตั้งเสาหลักนําทางยางพาราบนทางหลวง เป็นไปตามหลักวิศวกรรมงานทาง เพื่อความปลอดภัยกับผู้ใช้ทาง และเป็นการช่วยเหลือเกษตรชาวสวนยาง ในช่วงที่ราคายางตกต่ํา และขอยืนยันว่า เป็นการดําเนินการด้วยความโปร่งใส ตามระเบียบ กฏหมายที่เกี่ยวข้อง ทุกประการ หากประชาชนมีข้อสงสัย ต้องการสอบถามข้อมูล หรือต้องการขอความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-นายกฯ ติดตามตัวเลขผู้ติดเชื้อโควิด-19 ติดเชื้อรายใหม่เริ่มทรงตัว ขอประชาชนร่วมมือฉีดวัคซีน ลดจำนวนผู้เสียชีวิต
วันอังคารที่ 3 พฤษภาคม 2565
นายกฯ ติดตามตัวเลขผู้ติดเชื้อโควิด-19 ติดเชื้อรายใหม่เริ่มทรงตัว ขอประชาชนร่วมมือฉีดวัคซีน ลดจํานวนผู้เสียชีวิต
.....
พล.อ.ประยุทธ์ จันทร์โอชา นายกรัฐมนตรีและ รมว.กลาโหม ติดตามตัวเลขผู้ติดเชื้อโควิด-19 จํานวนผู้ป่วยปอดอักเสบ และจํานวนผู้เสียชีวิตใหม่รายวัน ซึ่งสถานการณ์การแพร่ระบาดโควิด-19 ในไทย เป็นไปตามคาดการณ์ของ ศบค. จํานวนผู้ติดเชื้อรายใหม่เริ่มอยู่ในระดับทรงตัว แต่อัตราการเสียชีวิตในประเทศยังคงสูงเมื่อเทียบกับจํานวนผู้ติดเชื้อรายวัน
.
พร้อมเน้นย้ําประชาชนให้ความสําคัญกับการฉีดวัคซีนทั้งเข็มหลักและเข็มกระตุ้น ลดอัตราการติดเชื้อและเสียชีวิต เพื่อเตรียมพร้อมให้โควิด-19 เข้าสู่โรคประจําถิ่น ทั้งนี้ สธ. พบว่าผู้ป่วยที่เสียชีวิตมาจากสาเหตุของโรคอื่นร่วมด้วย ดังนั้น การแยกกลุ่มผู้เสียชีวิตจากโรคร่วมแต่ติดเชื้อโควิด-19 กับผู้เสียชีวิตที่ติดเชื้อโควิด-19 ที่มีภาวะปอดอักเสบและเสียชีวิต จะทําให้สามารถวางแผนการรักษาพยาบาลในอนาคตได้ ซึ่งจะส่งผลต่อแนวทางการลดอัตราการเสียชีวิตของทั้งสองกลุ่มด้วย ซึ่งจะนําไปสู่การเป็นโรคประจําถิ่นต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-วธ.ติวเข้มความรู้กฎหมายแก่ผู้บริหาร ข้าราชการและเจ้าหน้าที่สป.วธ. พัฒนาทักษะความรู้ปฏิบัติงานได้อย่างมืออาชีพ แนะหมั่นหาความรู้ตามทันกฎหมายใหม่ ทำงานด้วยความซื่อสัตย์ สุจริต
วันจันทร์ที่ 14 มีนาคม 2565
วธ.ติวเข้มความรู้กฎหมายแก่ผู้บริหาร ข้าราชการและเจ้าหน้าที่สป.วธ. พัฒนาทักษะความรู้ปฏิบัติงานได้อย่างมืออาชีพ แนะหมั่นหาความรู้ตามทันกฎหมายใหม่  ทํางานด้วยความซื่อสัตย์ สุจริต
วธ.ติวเข้มความรู้กฎหมายแก่ผู้บริหาร ข้าราชการและเจ้าหน้าที่สป.วธ. พัฒนาทักษะความรู้ปฏิบัติงานได้อย่างมืออาชีพ แนะหมั่นหาความรู้ตามทันกฎหมายใหม่  ทํางานด้วยความซื่อสัตย์ สุจริต
วธ.ติวเข้มความรู้กฎหมายแก่ผู้บริหาร ข้าราชการและเจ้าหน้าที่สป.วธ. พัฒนาทักษะความรู้ปฏิบัติงานได้อย่างมืออาชีพ แนะหมั่นหาความรู้ตามทันกฎหมายใหม่ ทํางานด้วยความซื่อสัตย์ สุจริต
วันที่ 14 มีนาคม 2565 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการฝึกอบรมให้ความรู้ด้านกฎหมายที่เกี่ยวข้องกับการปฏิบัติงานของกระทรวงวัฒนธรรมประจําปีงบประมาณ พ.ศ.2565 ครั้งที่ 2 ระหว่างวันที่ 14-18 มีนาคม 2565 โดยมีผู้บริหารกระทรวงวัฒนธรรม ผู้บริหารสํานักงานวัฒนธรรมจังหวัด ข้าราชการและเจ้าหน้าที่สังกัดสํานักงานปลัดกระทรวงวัฒนธรรมทั้งส่วนกลางและส่วนภูมิภาค เข้าร่วม ณ ศูนย์การประชุม ชั้น 8 อาคารวัฒนธรรมวิศิษฏ์ กระทรวงวัฒนธรรม และอบรมทางไกลผ่านระบบ Zoom Meeting
นางยุพา กล่าวว่า การอบรมครั้งนี้เป็นการให้ความรู้ด้านกฎหมายต่อเนื่องจากการอบรมครั้งแรก โดยมุ่งเน้นให้ความรู้ด้านระเบียบและกฎหมายของราชการที่ลงลึกในรายละเอียดทั้งในเรื่องของความรู้เกี่ยวกับวินัยและการดําเนินการทางวินัย พระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และพระราชบัญญัติข้อมูลข่าวสารของราชการ พ.ศ.2540 โดยมีวิทยากรที่มีความรู้และประสบการณ์จากสํานักงานคณะกรรมการข้าราชการพลเรือน (ก.พ.) สํานักงานปลัดสํานักนายกรัฐมนตรีและกรมบัญชีกลางมาถ่ายทอดความรู้ เพื่อป้องกันไม่ให้กระทําความผิดและเกิดความเสียหายจากการไม่ปฏิบัติตามระเบียบกฎหมายของราชการไม่ว่าจะโดยตั้งใจหรือไม่ตั้งใจทั้งต่อตัวข้าราชการ เจ้าหน้าที่และหน่วยงาน รวมทั้งเพื่อพัฒนาทักษะความรู้ความสามารถบุคลากรของวธ.ให้มีศักยภาพและสมรรถนะสูง นําความรู้ไปใช้ประโยชน์ในการทํางานและปฏิบัติงานได้อย่างมืออาชีพ
ปลัดวธ. กล่าวอีกว่า ขอให้ผู้บริหาร ข้าราชการและเจ้าหน้าที่ของสํานักงานปลัดกระทรวงวัฒนธรรมทั้งส่วนกลางและส่วนภูมิภาคตั้งใจศึกษาเรียนรู้จากการวิทยากร เพื่อนําความรู้ไปใช้ประโยชน์ในการทํางานจะได้ปฏิบัติงานราชการได้อย่างถูกต้อง ไม่กระทําผิดระเบียบกฎหมายของราชการ ที่ผ่านมาเมื่อมีระเบียบกฎหมายของราชการใหม่ๆที่เกี่ยวข้องกับการปฏิบัติงานของวธ.ออกมาทางสป.วธ.จะมีหนังสือแจ้งเวียนไปยังหน่วยงานสังกัดสปวธ.ทั้งส่วนกลางและส่วนภูมิภาค ดังนั้น การปฏิบัติงานขอให้ผู้บริหาร ข้าราชการและเจ้าหน้าที่อย่ายึดโยงกับระเบียบกฎหมายราชการฉบับเก่า เนื่องจากระเบียบกฎหมายของราชการมีการปรับปรุงอยู่เป็นระยะ
“ขอให้บุคลากรของวธ.ทุกคนหมั่นศึกษาหาความรู้และพัฒนาทักษะความรู้ด้านระเบียบกฎหมายของราชการอยู่เสมอ อย่ามองว่ากฎหมายเป็นเรื่องที่น่าเบื่อแล้วไม่สนใจเรียนรู้ จะได้ตามทันกับระเบียบและกฎหมายที่เกี่ยวข้องกับการปฏิบัติงานของวธ.สามารถทํางานได้อย่างถูกต้องและมีประสิทธิภาพ รวมทั้งขอให้ปฏิบัติหน้าที่ด้วยความซื่อสัตย์ สุจริตและมีคุณธรรม จริยธรรม ซึ่งเป็นหลักพื้นฐานที่ข้าราชการและเจ้าหน้าที่ทุกคนของวธ.ต้องยึดมั่นในการปฏิบัติงานอยู่เสมอ” นางยุพา กล่าว
รัฐบาลไทย-ข่าวทำเนียบรัฐบาล-โฆษกรัฐบาล เผย เริ่มแล้ววันนี้ 1 เมษายน ยกเลิก RT-PCR ก่อนเข้าประเทศ 72 ชม. ทุกกลุ่ม “นายกฯ” กำชับทุกฝ่ายปฏิบัติตามตรการสาธารณสุขอย่างเข้มงวด “การ์ดอย่าตก” ช่วยกันชะลอการติดเชื้อ
วันศุกร์ที่ 1 เมษายน 2565
โฆษกรัฐบาล เผย เริ่มแล้ววันนี้ 1 เมษายน ยกเลิก RT-PCR ก่อนเข้าประเทศ 72 ชม. ทุกกลุ่ม “นายกฯ” กําชับทุกฝ่ายปฏิบัติตามตรการสาธารณสุขอย่างเข้มงวด “การ์ดอย่าตก” ช่วยกันชะลอการติดเชื้อ
โฆษกรัฐบาล เผย เริ่มแล้ววันนี้ 1 เมษายน ยกเลิก RT-PCR ก่อนเข้าประเทศ 72 ชม. ทุกกลุ่ม “นายกฯ” กําชับทุกฝ่ายปฏิบัติตามตรการสาธารณสุขอย่างเข้มงวด “การ์ดอย่าตก” ช่วยกันชะลอการติดเชื้อ
วันนี้ (1 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า จากมติศบค. ล่าสุด ได้มีการปรับมาตรการป้องกันโรคสําหรับผู้ที่เดินทางเข้ามาในประเทศไทย ประเภท Test & Go , Sandbox และ Alternative Quarantine นั้น ให้ยกเลิกการตรวจ RT-PCR 72 ชั่วโมง ก่อนเดินทางเข้าประเทศทั้งสามกลุ่ม ลดระยะเวลาของการเดินทางเข้าไทยในรูปแบบ Sandbox เหลือ 5 วัน พร้อมปรับรูปแบบการตรวจหาเชื้อเมื่อมาถึงประเทศไทยและระหว่างพํานักในประเทศ กรณี Test & Go, Sandbox ต้องได้รับการตรวจ RT-PCR ในวันแรกเมื่อเดินทางมาถึงประเทศไทย และจากนั้นทําการตรวจ Self-ATK อีกครั้งในวันที่ 5 ในกรณี Quarantine ต้องตรวจ RT-PCR ในวันแรก และตรวจ RT-PCR ในวันที่ 4-5 ก่อนออกจากสถานที่กักตัว รวมทั้งการปรับลดการกักตัวเหลือ 5 วัน จากเดิม 7 วัน สําหรับนักเดินทางที่มาแบบ Sandbox และ Quarantine เริ่มตั้งแต่วันที่ 1 เมษายน นี้ ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับให้ทุกหน่วยงานที่เกี่ยวข้องเตรียมความพร้อมรองรับนักท่องเที่ยวที่จะเดินทางเข้าประเทศภายใต้มาตรการสาธารณสุขที่มีความเข้มงวด ตามแนวทาง Covid Free Setting พร้อมฝากเตือนพี่น้องประชาชนให้ดูแลตนเองขั้นสูงสุด อย่าการ์ดตก ปฏิบัติตัวเองตามมาตรการต่าง ๆ อย่างเคร่งครัด ซึ่งจะสามารถควบคุม ป้องกัน และชะลอการระบาดของโรคได้ โดยการผ่อนคลายมาตรการเข้าประเทศครั้งนี้ เป็นส่วนหนึ่งเพื่อดึงดูด นักท่องเที่ยวต่างประเทศเข้ามาในประเทศ กระตุ้นเศรษฐกิจ ภายใต้มาตรการสาธารณสุขที่รัดกุมขั้นสูงสุด
สําหรับสถานการณ์การแพร่ระบาดของโควิด-19 วันนี้ (1 เมษายน 2565) พบผู้ติดเชื้อโควิด-19 รายใหม่ 28,379 ราย จําแนกเป็น ผู้ป่วยจากในประเทศ 28,317 ราย และผู้ป่วยมาจากต่างประเทศ 62 ราย ผู้เสียชีวิต 92 ราย ผู้ที่กําลังรักษาตัว 251,214 ราย และมียอดผู้ที่หายป่วยกลับบ้านแล้ว 23,843 ราย ทําให้มียอดผู้ป่วยยืนยันสะสมตั้งแต่ 1 ม.ค. 65 จํานวน 1,433,291 ราย จํานวนผู้ที่หายป่วยสะสมจํานวน 1,211,796 ราย สําหรับจํานวนผู้ป่วยปอดอักเสบ รักษาตัวอยู่ในโรงพยาบาล 1,828 ราย เฉลี่ยจังหวัดละ 24 ราย อัตราครองเตียงร้อยละ 29.4 ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 31 มี.ค. 2565 (18.17 น.) รวม 129,782,808 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 55,587,780 โดส ผู้ได้รับวัคซีนเข็มที่ 2 สะสม 50,323,916 โดส ผู้ได้รับวัคซีนเข็มที่ 3 สะสม 21,691,865 โดส และผู้ได้รับวัคซีนเข็มที่ 4 สะสม 2,179,247 โดส
.............................
รัฐบาลไทย-ข่าวทำเนียบรัฐบาล-รมว. เฮ้ง ส่งที่ปรึกษา “ธิวัลรัตน์” เยี่ยมผู้ประกันตนเนื่องในวันสงกรานต์
วันจันทร์ที่ 11 เมษายน 2565
รมว. เฮ้ง ส่งที่ปรึกษา “ธิวัลรัตน์” เยี่ยมผู้ประกันตนเนื่องในวันสงกรานต์
รมว. เฮ้ง ส่งที่ปรึกษา “ธิวัลรัตน์” เยี่ยมผู้ประกันตนเนื่องในวันสงกรานต์
เมื่อวันที่11เมษายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นางรัศมีสุจโตประกันสังคมจังหวัดเพชรบุรีพร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีลงพื้นที่มอบของเยี่ยมเพื่อสร้างขวัญกําลังใจให้กับผู้ประกันตนที่ป่วยในโรงพยาบาลพระจอมเกล้าและโรงพยาบาลท่ายางโดยมีนายแพทย์พิเชษฐพัวพันกิจเจริญผู้อํานวยการโรงพยาบาลพระจอมเกล้าจังหวัดเพชรบุรีนายแพทย์จตุภูมินีละศรีผู้อํานวยการโรงพยาบาลท่ายางพร้อมคณะเจ้าหน้าที่ให้การต้อนรับ
นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานกล่าวว่าท่านพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพลเอกประวิตรวงศ์สุวรรณรองนายกรัฐมนตรีที่กํากับดูแลกระทรวงแรงงานมีความห่วงใยลูกจ้างผู้ประกันตนที่ประสบอันตรายหรือเจ็บป่วยและให้ความสําคัญในการดูแลผู้ประกันตนอย่างใกล้ชิดกระทรวงแรงงานโดยสํานักงานประกันสังคมมีความตั้งใจที่จะดูแลแรงงานที่เป็นผู้ประกันตนเพื่อให้ได้รับการคุ้มครองมีหลักประกันความมั่นคงในการทํางานให้เข้าถึงสิทธิตามมาตรฐานการให้บริการทางการแพทย์โดยสถานพยาบาลมีหน้าที่ให้บริการทางการแพทย์แก่ผู้ประกันตนตลอด24ชั่วโมงหากผู้ประกันตนเจ็บป่วยหรือประสบอุบัติเหตุฉุกเฉินสามารถเข้ารับการรักษาตัวในโรงพยาบาลที่อยู่ใกล้ที่สุดได้ทันทีโดยไม่ถูกทวงถามสิทธิก่อนรักษาไม่ต้องสํารองจ่ายค่ารักษาพยาบาลไม่ถูกบ่ายเบี่ยงการรักษาและได้รับการดูแลรักษาจนสิ้นสุดการรักษาในวันนี้ท่านสุชาติชมกลิ่นรัฐมนตรีว่าการกระทรวงแรงงานได้มอบหมายให้ดิฉันและคณะลงพื้นที่ในจังหวัดเพชรบุรีเยี่ยมผู้ประกันตนพร้อมมอบสิ่งของจําเป็นในชีวิตประจําวันให้กับผู้ประกันตนที่เจ็บป่วยณโรงพยาบาลพระจอมเกล้าจังหวัดเพชรบุรีและผู้ป่วยในโรงพยาบาลท่ายางอําเภอท่ายางจังหวัดเพชรบุรี
ทั้งนี้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานได้พบปะพูดคุยขอบคุณเจ้าหน้าที่และบุคลากรทางการแพทย์ทั้ง2โรงพยาบาลและเยี่ยมให้กําลังใจผู้ประกันตนเพื่อสร้างความเชื่อมั่นว่ากระทรวงแรงงานโดยสํานักงานประกันสังคมพร้อมดูแลและพัฒนาระบบจัดการให้บริการทางการแพทย์ให้มีประสิทธิภาพซึ่งเป็นนโยบายที่สําคัญในการสร้างความพึงพอใจให้ผู้ประกันตนโดยนายสุชาติชมกลิ่นรัฐมนตรีว่าการกระทรวงแรงงานได้ฝากความห่วงใยและขอเป็นกําลังใจมายังผู้ประกันตนที่เจ็บป่วยในสถานพยาบาลหรือผู้ป่วยหลังภาวะวิกฤตเพราะผู้ประกันตนทุกคนคือครอบครัวเดียวกัน
+++++++++++++++++++
กองเผยแพร่และประชาสัมพันธ์
11เมษายน2565
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” กำชับผู้ประกอบการ จัดงานเคาท์ดาวน์ปีใหม่ภายใต้ COVID Free Setting งดขายบัตรหน้างาน และให้ทุกจังหวัดเตรียมแผนเผชิญเหตุช่วงปีใหม่และหลังเทศกาลด้วย
วันเสาร์ที่ 25 ธันวาคม 2564
โฆษกรัฐบาล เผย “นายกฯ” กําชับผู้ประกอบการ จัดงานเคาท์ดาวน์ปีใหม่ภายใต้ COVID Free Setting งดขายบัตรหน้างาน  และให้ทุกจังหวัดเตรียมแผนเผชิญเหตุช่วงปีใหม่และหลังเทศกาลด้วย
โฆษกรัฐบาล เผย “นายกฯ” กําชับผู้ประกอบการ จัดงานเคาท์ดาวน์ปีใหม่ภายใต้ COVID Free Setting งดขายบัตรหน้างาน  และให้ทุกจังหวัดเตรียมแผนเผชิญเหตุช่วงปีใหม่และหลังเทศกาลด้วย
วันที่ 25 ธ.ค. 64นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับทุกกิจการ/กิจกรรม ให้มีการจัดงานเคาท์ดาวน์ภายใต้มาตรการ COVID Free Setting อย่างเคร่งครัด และต้องเป็นไปตามมาตรการการจัดงานตามที่ ศบค. กําหนด โดยต้องมีการกําหนดจํานวนผู้เข้าร่วมงาน พร้อมให้มีการลงทะเบียนลงหน้า ไม่ควรมีการขายบัตรเพิ่มเติมหน้างาน ซึ่งทั้งผู้จัดงานและผู้เข้าร่วมงานควรได้รับการฉีดวัคซีน 2 เข็ม และผู้เข้าร่วมงานต้องแสดงผลตรวจ ATK ก่อนเข้างานด้วย นายกรัฐมนตรียังขอความร่วมมือจากประชาชน ในการจัดกิจกรรมสังสรรค์ภายในที่พักอาศัยขอให้จัดในสถานที่เปิดโล่ง อากาศถ่ายเทดี เพื่อลดการติดเชื้อภายในครอบครัวอีกด้วย
สําหรับยอดผู้ติดเชื้อรายใหม่วันนี้ มีจํานวน 2,766 ราย จําแนกเป็น ผู้ป่วยจากระบบเฝ้าระวังฯ 2,587 ราย ผู้ป่วยจากการค้นหาเชิงรุก 59 ราย ผู้ป่วยภายในเรือนจํา/ที่ต้องขัง 57 ราย ผู้ป่วยมาจากต่างประเทศ 63 ราย รวมมีจํานวนผู้ป่วยสะสม 2,178,575 ราย (ตั้งแต่ 1 เมษายน) มีจํานวนยอดผู้หายป่วยกลับบ้าน 3,805 ราย หายป่วยสะสม 2,121,331 ราย (ตั้งแต่ 1 เมษายน) ผู้ป่วยกําลังรักษา 37,123 ราย และเสียชีวิต 30 ราย
นายกรัฐมนตรีกําชับหน่วยงานที่เกี่ยวข้อง ทั้งกระทรวงสาธารณสุขและกระทรวงมหาดไทย ตํารวจ ดูแลประชาชนในระดับพื้นที่ ซึ่งพี่น้องประชาชนบางส่วนทยอยเดินทางกลับภูมิลําเนาหรือท่องเที่ยว ทําให้มีการเคลื่อนที่ของประชากรจํานวนมาก จึงขอให้ทุกจังหวัดเตรียมแผนรองรับสถานการณ์ สํารวจและประเมินความพร้อมเตียงผู้ป่วย ยาและเวชภัณฑ์ บุคลากรทางการแพทย์ เจ้าหน้าที่ดูแลผู้ป่วยทั้งในโรงพยาบาล และระบบการกักตัวแบบ Home Isolation : HI หรือ Community Isolation : CI และพร้อมขอให้เดินหน้าฉีดวัคซีนเข็ม 1-2 และเข็มกระตุ้นอย่างต่อเนื่องด้วย
---------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบยุติธรรมจังหวัดทำงานเชิงรุกเข้าให้ถึงประชาชน เร่งสอดส่องอย่าปล่อยปะละเลย ย้ำผู้บริหารต้องเข้าใจเข้าถึง
วันอังคารที่ 7 กันยายน 2564
รัฐมนตรีว่าการกระทรวงยุติธรรม มอบยุติธรรมจังหวัดทํางานเชิงรุกเข้าให้ถึงประชาชน เร่งสอดส่องอย่าปล่อยปะละเลย ย้ําผู้บริหารต้องเข้าใจเข้าถึง
รัฐมนตรีว่าการกระทรวงยุติธรรม มอบยุติธรรมจังหวัดทํางานเชิงรุกเข้าให้ถึงประชาชน เร่งสอดส่องอย่าปล่อยปะละเลย ย้ําผู้บริหารต้องเข้าใจเข้าถึง เตรียมพร้อมทั้งบุคลากรและเครื่องมือ วางไทม์ไลน์ให้ชัดเจน พร้อมศึกษาเทคโนโลยีใหม่ให้ทันโลก
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า เมื่อช่วงเย็นของวันที่ 6 ก.ย. ตนได้ประชุมผู้บริหารกระทรวงยุติธรรม ผ่านระบบวีดีโอคอนเฟอเร้นซ์ โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และอธิบดีกรมต่างๆเข้าร่วมประชุม เพราะว่าที่ผ่านมาเราไม่ได้มีการประชุมผู้บริหารกระทรวงมานานแล้ว เนื่องจากสถานการณ์โควิด-19 โดยตนได้เน้นย้ํากับผู้บริหารทั้งในกระทรวงและกรมต่างๆ ให้ดูและศึกษาความพร้อมในการทํางานโดยเฉพาะเรื่องใหม่ๆว่าต้องทําอะไรบ้าง เช่น ร่างประมวลกฎหมายยาเสพติดฉบับใหม่ที่ผ่านการพิจารณาของรัฐสภาเรียบร้อยแล้ว การทํางานต้องสอดคล้องกับกฎหมายฉบับใหม่ ต้องเตรียมพร้อมก่อนที่กฎหมายจะประกาศและมีผลบังคับใช้ นอกจากนี้ในเรื่องของเครื่องมือยังขาดอะไรให้เตรียมให้พร้อมและต้องศึกษาเทคโนโลยีใหม่ๆให้ทันต่อโลกปัจจุบันด้วย
นายสมศักดิ์ กล่าวว่า นอกจากนี้ยังมีกฎหมายอีก 2-3 ฉบับที่กําลังเข้าสู่การพิจารณาของสภาผู้แทนราษฎร เช่น ร่าง พ.ร.บ.พืชกระท่อม ร่างพ.ร.บ.การป้องกันและปราบปรามการทรมานและการกระทําให้บุคคลสูญหาย ต้องมีการเตรียมพร้อมบูรณาการกับหน่วยงานอื่นๆที่เกี่ยวข้องด้วย ตนอยากให้ผู้บริหารทุกคน รวมทั้งข้าราชการในกระทรวงเข้าใจปัญหาต่างๆ เข้าใจและเข้าถึง เร่งทํางานต่างๆแก้ปัญหาช่วยเหลือประชาชน การทํางานไทม์ไลน์ชัดเจนอย่าให้คั่งค้าง และการบริหารจัดการส่วนราชการหากหน่วยงานไหนบุคลากรไม่เพียงพอก็ให้ทําแผนจัดหาพนักงาน ลูกจ้าง เพื่อให้ขับเคลื่อนได้ ทั้งเป็นเรื่องที่ดีในการช่วยเหลือคนว่างงาน นอกจากนี้ในส่วนของสํานักงานยุติธรรมจังหวัด ต้องมีการยกระดับให้เข้าถึงชาวบ้าน ไม่ใช่เหมือนกรณีบ้านยายที่ถูกยึดยึดแล้วมาแก้ไขไม่ได้ ไม่เช่นนั้นการแก้ปัญหาต่างๆคงไม่ง่าย ต้องเร่งให้เข้าถึงประชาชน ตนได้เน้นย้ําฝากตรงนี้เอาไว้ในที่ประชุม
"ผมขอยกตัวอย่างในวันที่ 12 - 31 ส.ค.ที่ผ่านมา นางอนงค์วรรณ เทพสุทิน ภรรยาของผม ได้ลงพื้นที่บ้านเกิด จ.สุโขทัย มีการทําอาหารไปแจกจ่ายกับประชาชนที่เดือดร้อนจากสถานการณ์โควิดกว่า 20 วัน เพราะมีทั้งคนตกงานและขาดรายได้ ช่วงแรกๆทําวันละ 250 กล่อง แต่หลังๆต้องเพิ่มประชาชนมีความต้องการจึงเพิ่มเป็นวันละ 400-500 กล่อง โดยออกทุนทรัพย์เอง แต่ก็มีหน่วยงานต่างๆ เช่น ตํารวจ มหาดไทย กรมทางหลวง กรมชลประทานและภาคเอกชน มาช่วยปรุงอาหาร ช่วยแจกจ่ายให้ประชาชน บางส่วนก็นําไปช่วยแจกตามอําเภอต่างๆ แต่หน่วยงานของกระทรวงยุติธรรมไม่เห็นเข้ามามีส่วนร่วม เห็นแต่เพียงกรมราชทัณฑ์เท่านั้นที่มา ตรงนี้แสดงให้เห็นว่า สํานักงานยุติธรรมจังหวัดยังขาดการเอาใจใส่ในการเข้าถึงประชาชน ผมแค่ยกตัวอย่างเท่านั้นเพราะถือเป็นเรื่องที่ใกล้ตัว จึงอยากให้สํานักงานยุติธรรมจังหวัดทุกแห่งทั่วประเทศ เร่งสอดส่องใส่ใจอย่าปล่อยปะละเลยลอยตัว พื้นที่ไหนเขาช่วยเหลือประชาชนที่เดือดร้อน เราต้องรีบเสนอตัวแบ่งคนไปช่วย จะได้รู้ว่าประชาชนเดือดร้อนและต้องการอะไร" นายสมศักดิ์ กล่าว
รัฐบาลไทย-ข่าวทำเนียบรัฐบาล-บีโอไอหนุน 3 มาตรการรองรับหลังโควิดคลี่คลาย
วันอังคารที่ 7 กันยายน 2564
บีโอไอหนุน 3 มาตรการรองรับหลังโควิดคลี่คลาย
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) แถลงข่าวผลการประชุมคณะกรรมการส่งเสริมการลงทุน (บอร์ดบีโอไอ)
โดยที่ประชุมฯ เห็นชอบ3มาตรการสําคัญ ได้แก่ การสนับสนุนการพัฒนาวัคซีนและ/หรือยาในประเทศและการบรรเทาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) การกระตุ้นให้ประเทศไทยเป็นศูนย์กลางการผลิตยานยนต์ไฟฟ้า และการขับเคลื่อนการลงทุนเพื่อสิ่งแวดล้อม ทั้งนี้ เพื่อเตรียมความพร้อมรองรับการเติบโตทางเศรษฐกิจภายหลังสถานการณ์โควิดคลี่คลาย
รัฐบาลไทย-ข่าวทำเนียบรัฐบาล- กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 7 จังหวัดประจำวันที่ 18 พฤศจิกายน 2564 เวลา 17.00 น. สามารถสัญจรผ่านได้ 15 สายทาง สัญจรผ่านได้ 4 สายทาง
วันพฤหัสบดีที่ 18 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 7 จังหวัดประจําวันที่ 18 พฤศจิกายน 2564 เวลา 17.00 น. สามารถสัญจรผ่านได้ 15 สายทาง สัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 18 พฤศจิกายน 2564 เวลา 17.00 น. ว่ามีถนนทางหลวงชนบทที่ประสบอุทกภัยในพื้นที่ 7 จังหวัด สามารถสัญจรผ่านได้ 15 สายทาง และไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 18 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 7 จังหวัด ได้แก่ พระนครศรีอยุธยา ชัยภูมิ สุรินทร์ มหาสารคาม ร้อยเอ็ด สุพรรณบุรี และนครปฐม รวม 19 สายทาง สามารถสัญจรผ่านได้ 15 สายทาง และไม่สามารถสัญจรผ่านได้ 4 สายทาง แบ่งเป็น น้ําท่วมสูง 3 สายทาง (3 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 70 เซนติเมตร (ช่วง กม. ที่ 2+065 - 3+490)
3. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 7+250)
4. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. ติดตั้งป้ายเตือนแจ้งให้ประชาชนโปรดใช้ความระมัดระวังในการสัญจรผ่านเส้นทางที่ได้รับผลกระทบ โดยจะเร่งฟื้นฟูซ่อมแซมสายทางที่ประสบอุทกภัยอย่างต่อเนื่อง เพื่อความสะดวกปลอดภัยในการเดินทางของประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช. จะติดตามสถานการณ์อย่างใกล้ชิดและรายงานให้ทราบเป็นระยะ ๆ ประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ปลัด วธ. เป็นประธานมอบถุงยังชีพเครื่องอุปโภคบริโภคในโครงการปันน้ำใจ คนไทยไม่ทิ้งกัน โดยความร่วมมือของกระทรวงวัฒนธรรม กับ บริษัท ซีพี บีแอนด์เอฟ (ไทยแลนด์) จำกัด
วันพุธที่ 11 สิงหาคม 2564
ปลัด วธ. เป็นประธานมอบถุงยังชีพเครื่องอุปโภคบริโภคในโครงการปันน้ําใจ คนไทยไม่ทิ้งกัน โดยความร่วมมือของกระทรวงวัฒนธรรม กับ บริษัท ซีพี บีแอนด์เอฟ (ไทยแลนด์) จํากัด
มอบถุงยังชีพเครื่องอุปโภคบริโภคในโครงการปันน้ําใจ คนไทยไม่ทิ้งกัน โดยความร่วมมือของกระทรวงวัฒนธรรม กับ บริษัท ซีพี บีแอนด์เอฟ (ไทยแลนด์) จํากัด
วันที่ ๑๑ สิงหาคม ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานมอบถุงยังชีพเครื่องอุปโภคบริโภคในโครงการปันน้ําใจ คนไทยไม่ทิ้งกัน โดยความร่วมมือของกระทรวงวัฒนธรรม กับ บริษัท ซีพี บีแอนด์เอฟ (ไทยแลนด์) จํากัด ให้แก่ นายศิริพงศ์ เครือยิ้ม ผู้จัดการกลุ่มเยาวชนมุสลิมสวนพลูและคณะ เพื่อนําไปแจกจ่ายแก่เด็กและเยาวชน ประชาชนในชุมชนมุสลิมสวนพลู ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) โดยมีนางโชติกา อัครกิจโสภากุล ผู้ช่วยปลัดกระทรวงวัฒนธรรม เข้าร่วม ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-กรมการขนส่งทางบก เน้นย้ำการให้บริการเดินทางรถโดยสารสาธารณะทุกประเภท และการให้บริการ ที่สำนักงานขนส่งทุกแห่งในช่วงเทศกาลสงกรานต์ 2565
วันอังคารที่ 12 เมษายน 2565
กรมการขนส่งทางบก เน้นย้ําการให้บริการเดินทางรถโดยสารสาธารณะทุกประเภท และการให้บริการ ที่สํานักงานขนส่งทุกแห่งในช่วงเทศกาลสงกรานต์ 2565
ต้องปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัด
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ด้วยปัจจุบันสถานการณ์การแพร่ระบาดของโรคติดเชื้อไวรัส COVID-19 สายพันธุ์ “โอมิครอน” ส่งผลให้มีผู้ติดเชื้อเพิ่มขึ้นเป็นจํานวนมากในหลายประเทศทั่วโลกและมีแนวโน้มที่จะขยายวงกว้างมากขึ้น กรมการขนส่งทางบก (ขบ.) ห่วงใยพี่น้องประชาชนที่เดินทางกลับภูมิลําเนาและท่องเที่ยวในช่วงสงกรานต์ 2565 จึงมอบหมายให้สํานักงานขนส่งทุกแห่งทั่วประเทศ กําชับผู้ประกอบการขนส่งและพนักงานขับรถโดยสารสาธารณะ ต้องปฏิบัติตามมาตรการควบคุมการแพร่ระบาดของโรคติดเชื้อไวรัส COVID-19 อย่างเคร่งครัด ตามข้อกําหนดออกตามความในมาตรา ๙ แห่งพระราชกําหนดการบริหารราชการในสถานการณ์ฉุกเฉิน พ.ศ. ๒๕๔๘ (ฉบับที่ ๔๓) เพื่อให้ผู้ใช้บริการรถโดยสารสาธารณะมีความมั่นใจ เดินทางถึงที่หมายปลอดภัย และปราศจากเชื้อไวรัส COVID-19 โดยประชาชนที่จะเดินทางเพื่อการท่องเที่ยวหรือกลับภูมิลําเนาควรได้รับวัคซีนครบตามเกณฑ์ที่ทางราชการกําหนด เพื่อลดอัตราการติดเชื้อรุนแรงต่อบุคคลอื่น แนะนําให้ประเมินความเสี่ยงสังเกตอาการของตนเองหรือใช้ชุดตรวจ ATK เป็นระยะเวลาไม่เกิน 72 ชั่วโมงก่อนการเดินทาง ขอให้ประชาชนกลุ่มเสี่ยงและกลุ่มเปราะบางโดยเฉพาะกลุ่มผู้สูงอายุเตรียมความพร้อม โดยเข้ารับวัคซีนเข็มกระตุ้นตามคําแนะนําของกระทรวงสาธารณสุข เพื่อความปลอดภัยทั้งต่อตนเองและบุคคลในครอบครัว
อธิบดีกรมการขนส่งทางบก กล่าวเพิ่มเติมว่า การให้บริการรถโดยสารสาธารณะทุกประเภท ต้องคัดกรองผู้โดยสารและตรวจวัดอุณหภูมิก่อนเข้าใช้บริการ หากมีอุณหภูมิสูงกว่า 37.5 องศาเซลเซียสให้งดการใช้บริการ พนักงานขับรถหรือผู้ให้บริการและผู้โดยสารต้องสวมหน้ากากอนามัยตลอดการใช้บริการ ทําความสะอาดภายในรถทั้งก่อนและหลังการให้บริการด้วยแอลกอฮอล์หรือน้ํายาฆ่าเชื้อ โดยเฉพาะบริเวณพื้นผิวที่มีการสัมผัสบ่อย เช่น ราวจับ เบาะที่นั่ง และห้องน้ํา มีจุดบริการล้างมือด้วยสบู่หรือแอลกอฮอล์เจล สําหรับรถโดยสารปรับอากาศให้มีการระบายอากาศภายในรถระหว่างเดินทางทุก 2 ชั่วโมง หมั่นตรวจสอบการทํางานของระบบระบายอากาศและทําความสะอาดอย่างสม่ําเสมอ งดให้บริการอาหารบนรถระหว่างการเดินทาง ให้หยุดหรือจอดรถในสถานที่ตามที่กําหนด และเพื่อให้เป็นไปตามมาตรการเว้นระยะห่างทางสังคม (Social Distancing) ให้มีการจําหน่ายตั๋วโดยสารล่วงหน้าผ่านทางโทรศัพท์ เว็บไซต์ หรือแอปพลิเคชัน ในกรณีจําหน่ายตั๋วโดยสาร ณ จุดบริการ ต้องจัดคิวการเข้าซื้อตั๋วโดย เว้นระยะห่างระหว่างบุคคล ก่อนการเดินทางให้แนะนําผู้โดยสารลงทะเบียนใช้งานแอปพลิเคชัน “ไทยชนะ” สําหรับผู้ขับขี่รถจักรยานยนต์สาธารณะ
ควรทําความสะอาดแฮนด์รถจักรยานยนต์ เบาะนั่ง และหมวกกันน็อกสําหรับผู้โดยสารด้วยแอลกอฮอล์ หรือน้ํายาฆ่าเชื้อเป็นประจํา และควรงดการพูดคุยในระหว่างใช้บริการเพื่อลดความเสี่ยงการแพร่กระจายของเชื้อโรค ทั้งนี้ การให้บริการของสํานักงานขนส่งทุกแห่งต้องดําเนินการตามมาตรการด้านสาธารณสุข D-M-H-T-T-A คือ D-Distancing อยู่ห่างไว้ M-Mask Wearing ใส่หน้ากากอนามัย H-Hand washing หมั่นล้างมือ T-Temperature ตรวจวัดอุณหภูมิ T-Testing ตรวจหาเชื้อไวรัส COVID-19 และ A-Application ใช้แอปพลิเคชันไทยชนะ เพื่อควบคุมและป้องกันการแพร่กระจายของโรคติดเชื้อไวรัส COVID-19 อย่างเคร่งครัด
รัฐบาลไทย-ข่าวทำเนียบรัฐบาล-กรมทางหลวง รายงานสภาพจราจรช่วงวันหยุดยาว ณ วันที่ 17 กรกฎาคม 2565 เวลา 08.00 น.
วันอาทิตย์ที่ 17 กรกฎาคม 2565
กรมทางหลวง รายงานสภาพจราจรช่วงวันหยุดยาว ณ วันที่ 17 กรกฎาคม 2565 เวลา 08.00 น.
...
กรมทางหลวง (ทล.) กระทรวงคมนาคม โดย สํานักอํานวยความปลอดภัย และศูนย์บริหารจัดการจราจรและอุบัติเหตุ (HTOC) รายงานสภาพจราจรในการเดินทางของประชาชน ช่วงวันหยุดยาว วันอาสาฬบูชา และวันเข้าพรรษา 2565 ระหว่างวันที่ 13 - 17 กรกฎาคม 2565 บนถนนสายหลัก และทางหลวงพิเศษระหว่างเมือง (มอเตอร์เวย์) จํานวน 12 เส้นทางหลัก ข้อมูล ณ วันที่ 17 กรกฎาคม 2565 เวลา 08.00 น. พบว่า
ในภาพรวมปริมาณการจราจรขาเข้า จํานวน 13 เส้นทาง มีความคล่องตัว ดังนี้
1. นครสวรรค์ (ทล.32) - ดอนเมือง (ทล.1) สภาพจราจรคล่องตัว
2. ชัยนาท - บางบัวทอง (ทล.340) สภาพจราจรคล่องตัว
3. โคราช (ทล.204) - สระบุรี (ทล.2) - ตรด.บางปะอิน (ทล.1) สภาพจราจรคล่องตัว
4. หล่มสัก (ทล.21) - ม่วงค่อม (ทล.205) - สระบุรี (ทล.21) สภาพจราจรคล่องตัว
5. ปักธงชัย - ปราจีนบุรี - ฉะเชิงเทรา - รามอินทรา (ทล.304) สภาพจราจรคล่องตัว
6. กบินทร์บุรี (ทล.33) - รังสิต (ทล.305) สภาพจราจรคล่องตัว
7. เพชรบุรี (ทล.4) - สมุทรสงคราม - สมุทรสาคร - ตรด.บางขุนเทียน (ทล.35) สภาพจราจรคล่องตัว
8. เพชรบุรี - ราชบุรี - นครปฐม (ทล.4) - ตลิ่งชัน (ทล.338) สภาพจราจรคล่องตัว
9. พัทยา - ทับช้าง (มอเตอร์เวย์ M7) สภาพจราจรคล่องตัว
10. บางปะกง - บางนา (ทล.34) สภาพจราจรคล่องตัว
11. วงแหวนกาญจนาภิเษก (ทล.9) ฝั่งตะวันออก (มอเตอร์เวย์ M9) สภาพจราจรคล่องตัว
12. วงแหวนกาญจนาภิเษก (ทล.9) ฝั่งตะวันตก สภาพจราจรคล่องตัว
13. เส้นทางพิเศษ มอเตอร์เวย์ ช่วงขามทะเลสอ - สีคิ้ว - ปากช่อง สภาพจราจรคล่องตัว
ส่วนปริมาณรถที่ใช้ M6 สายบางปะอิน - นครราชสีมา ช่วง ปากช่อง - สีคิ้ว - ขามทะเลสอ ระยะทาง 64 กม. ซึ่งเปิดให้บริการเป็นการชั่วคราวทิศทางเดียว (One Way) สําหรับรถขาออกระหว่างวันที่ 13 - 14 กรกฎาคม 2565 และสําหรับรถขาเข้าระหว่างวันที่ 15 - 17 กรกฎาคม 2565 นั้น เมื่อวันที่ 16 กรกฎาคม 2565 พบว่ามีรถใช้ทั้งสิ้น 4,799 คัน แบ่งเป็น เข้าใช้บริการจากขามทะเลสอ 955 คัน และเข้าใช้บริการจากสีคิ้ว 3,844 คัน
ทั้งนี้ ช่วงปากช่อง - สีคิ้ว สามารถแบ่งเบาการจราจรขาเข้าบนทางหลวงหมายเลข 2 (ถนนมิตรภาพ) ได้ 11% โดยบริเวณ กม. ที่ 75 ช่วงลําตะคอง มีปริมาณจราจร 38,852 คัน ซึ่งเมื่อรวมกับ M6 แล้ว มีปริมาณจราจรขาออก รวม 43,651 คัน ขณะที่ ช่วงสีคิ้ว - ขามทะเลสอ สามารถแบ่งเบาการจราจรขาเข้าบนถนนมิตรภาพได้ 3% โดยบริเวณ กม.123 ช่วงสูงเนิน มีปริมาณจราจร 33,726 คัน ซึ่งเมื่อรวมกับ M6 แล้ว มีปริมาณจราจรขาออก รวม 34,681 คัน
สถิติอุบัติเหตุบนทางหลวงแผ่นดินช่วงวันหยุดยาวดังกล่าว เมื่อวันที่ 16 กรกฎาคม2565 พบว่า มีการเกิดอุบัติเหตุจํานวน 43 ครั้ง เสียชีวิต 8 ราย บาดเจ็บ 26 ราย เมื่อรวมสถิติช่วงวันหยุดยาว 4 วัน (วันที่ 13 - 16 กรกฎาคม 2565) พบว่ามีการเกิดอุบัติเหตุรวมทั้งสิ้น 165 ครั้ง เสียชีวิต 24 ราย บาดเจ็บ 143 ราย สาเหตุส่วนใหญ่มาจากขับรถเร็วถึง 127 ครั้ง ส่วนยานพาหนะที่เกิดเหตุมากที่สุดคือ รถปิคอัพ ถึง 100 คัน
รัฐบาลไทย-ข่าวทำเนียบรัฐบาล-ดีอีเอส จับตาโอมิครอนดันข่าวปลอมสุขภาพพุ่งรอบใหม่
วันเสาร์ที่ 8 มกราคม 2565
ดีอีเอส จับตาโอมิครอนดันข่าวปลอมสุขภาพพุ่งรอบใหม่
ดีอีเอส จับตาโอมิครอนดันข่าวปลอมสุขภาพพุ่งรอบใหม่
โฆษกดีอีเอสหวั่นการแพร่ระบาดเชื้อโควิดสายพันธุ์โอมิครอนซ้ําเติมสถานการณ์เฟคนิวส์กลุ่มข่าวสุขภาพหลังศูนย์ต่อต้านข่าวปลอมเผยผลการมอนิเตอร์รอบ7วันที่ผ่านมาข่าวปลอมเรื่องกองประชาสัมพันธ์กทม.อัปเดตสถานที่เสี่ยงโควิด19จํานวน36แห่งได้รับความสนใจมากสุดในจํานวน104เรื่องที่เข้าหลักเกณฑ์ตรวจสอบ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่31ธ.ค. 64–6ม.ค. 65โดยศูนย์ต่อต้านข่าวปลอมพบข้อความที่เข้ามาจํานวน11,468,179ข้อความโดยจากการคัดกรองมีข้อความที่ต้องดําเนินการตรวจสอบ(Verify)ทั้งสิ้น203ข้อความรวมเรื่องที่ต้องดําเนินการตรวจสอบ104เรื่อง
ทั้งนี้ในภาพรวมเรื่องที่ต้องดําเนินการตรวจสอบ104เรื่องโดยกลุ่มข่าวเกี่ยวกับโยบายรัฐบาล/ข่าวสารทางราชการและกลุ่มผลิตภัณฑ์สุขภาพวัตถุอันตรายมีจํานวนกลุ่มละ51เรื่องครองสัดส่วนเกือบ100%ตามด้วยกลุ่มภัยพิบัติ2เรื่อง
สําหรับข่าวปลอมที่มีคนสนใจสูงสุด3อันดับแรกได้แก่อันดับ1กองประชาสัมพันธ์กทม.อัปเดตสถานที่เสี่ยงโควิด19จํานวน36แห่งอันดับ2คณะกรรมการบริหารธนาคารอิสลามนับถือศาสนาอิสลาม100%และบริหารโดยคนมุสลิมที่ไม่มีความรู้ด้านการเงินและการบริหารและอันดับ3ใช้แผ่นอลูมิเนียมฟอยล์ห่ออาหารที่ปรุงด้วยความร้อนก่อให้เกิดโรคอัลไซเมอร์
“จากข้อมูลดังกล่าวพบว่าข่าวปลอมเริ่มกระจายการโจมตีมุ่งสร้างความเข้าใจผิดในประเด็นที่เป็นhuman interestได้ครอบคลุมหลายหมวดหมู่ข่าวดังนั้นขอความร่วมมือประชาชนเมื่อได้รับข้อมูลผ่านโซเชียลอย่าเพิ่งหลงเชื่อในทันทีขอความร่วมมือไม่ส่งหรือแชร์ข้อมูลแต่ควรตรวจสอบกับช่องทางสื่อสารต่างๆขององค์กรที่ถูกอ้างชื่อหรือแจ้งข้อมูลมายังศูนย์ต่อต้านข่าวปลอมเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไป”นางสาวนพวรรณกล่าว
ทั้งนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**********
รัฐบาลไทย-ข่าวทำเนียบรัฐบาล-พม. จับมือ ศธ. เปิดโรงเรียนครอบครัวอำเภอเมืองพิษณุโลก พร้อมหนุนคนรุ่นใหม่รับมือการเปลี่ยนแปลงยุคดิจิทัล
วันพุธที่ 23 มีนาคม 2565
พม. จับมือ ศธ. เปิดโรงเรียนครอบครัวอําเภอเมืองพิษณุโลก พร้อมหนุนคนรุ่นใหม่รับมือการเปลี่ยนแปลงยุคดิจิทัล
พม. จับมือ ศธ. เปิดโรงเรียนครอบครัวอําเภอเมืองพิษณุโลก พร้อมหนุนคนรุ่นใหม่รับมือการเปลี่ยนแปลงยุคดิจิทัล
วันนี้ (23 มี.ค. 65) เวลา 12.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนางสาวตรีนุช เทียนทอง รัฐมนตรีว่าการกระทรวงศึกษาธิการ (รมว.ศธ.) ลงพื้นที่จังหวัดพิษณุโลก ณ โรงเรียนพุทธชินราชพิทยา เพื่อเปิดโรงเรียนครอบครัวอําเภอเมืองพิษณุโลก (ศูนย์การเรียนรู้โรงเรียนพุทธชินราชพิทยา) อีกทั้งมอบเกียรติบัตรให้กับเยาวชนผู้ผ่านการอบรม Digital Citizen จํานวน 30 คน และพบปะพูดคุยแกนนําเยาวชนอาสาสมัครพัฒนาสังคมและความมั่นคงของมนุษย์จังหวัดพิษณุโลก โดยมีนายรณชัย จิตรวิเศษ ผู้ว่าราชการจังหวัดพิษณุโลก คณะผู้บริหารกระทรวง พม. และ ศธ. ร่วมลงพื้นที่
นายจุติ กล่าวว่า พลเอก ประยุทธ์ จันทร์โอชา นายกรัฐมนตรี ได้มอบนโยบายให้กับ 7 กระทรวง ในการทํางานแบบนอกกรอบสําหรับการพัฒนาทุนมนุษย์ เพื่อเตรียมความพร้อมในการรับมือกับการเปลี่ยนแปลงในศตวรรษที่ 21 ซึ่งเป็นหนึ่งในนโยบายเร่งด่วนของรัฐบาล วันนี้ รัฐมนตรีว่าการกระทรวงศึกษาธิการมีบทบาทอย่างมากที่จะทําให้ภารกิจนี้สําเร็จลุลวงไปได้ เพราะการพัฒนาทุนมนุษย์ของการอบรม Digital Citizen จะทําให้เด็ก เยาวชนไทยมีคุณธรรม องค์ความรู้ และใช้เทคโนโลยีให้เป็นประโยชน์และเหมาะสม รู้เท่าทัน ไม่ตกเป็นเหยื่อ และมีความปลอดภัย โดยร่วมมือกับกระทรวงดิจิทัลเพื่อเศรษฐกิจและสังคม กระทรวงศึกษาธิการ และกระทรวง พม.
นายจุติ กล่าวต่อไปว่า จังหวัดพิษณุโลกเป็นเหมือนกับแซนด์บ็อกซ์ (Sandbox) แห่งหนึ่ง โดยนายกรัฐมนตรีอยากจะให้เกิดผลสําเร็จ และการประชุมคณะรัฐมนตรีที่ผ่านมา นายกรัฐมนตรีได้มอบหมายให้คณะรัฐมนตรีจัดลําดับความสําคัญของโครงการเร่งด่วน ซึ่งหนึ่งในนั้นคือเรื่องการพัฒนาทุนมนุษย์ที่ต้องเร่งให้เกิดขึ้นโดยเร็ว ดังนั้น การขับเคลื่อนโรงเรียนครอบครัวจะตอบโจทย์หลายอย่าง รวมถึงการทําห้องสมุดดิจิทัล และสภาเด็กและเยาวชน ซึ่งจะทําให้เด็ก เยาวชนมีทักษะการใช้เทคโนโลยี รวมทั้งมีคุณธรรมและจริยธรรมเป็นสําคัญ
นายจุติ กล่าวเพิ่มเติมว่า มีสถิติของคนฆ่าตัวตายเป็นจํานวนมาก ฉะนั้น เราต้องมาให้ความรู้และสร้างความเข้มแข็งให้กับเด็ก เยาวชน ซึ่งวันนี้ กรมกิจการเด็กและเยาวชน (ดย.) จะเข้ามาทํางานร่วมกับผู้ปกครองในเรื่องของการเป็นที่ปรึกษาให้กับเด็กนักเรียนและครอบครัว ทั้งนี้ โรงเรียนครอบครัวแห่งนี้จะเป็นก้าวแรกของความสําเร็จของทุกกระทรวงที่ได้มาทํางานร่วมกัน คือ การสร้างคุณธรรม องค์ความรู้ ทักษะเทคโนโลยีให้กับเด็กและเยาวชนที่จะเป็นอนาคตของประเทศชาติต่อไป
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 17 – 22 กันยายน 2564
วันพฤหัสบดีที่ 23 กันยายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 17 – 22 กันยายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 17 – 22 กันยายน 2564 พบการกระทําผิด จํานวน 310 คดี คิดเป็นเงินค่าปรับ 5.43 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 17 – 22 กันยายน 2564) พบว่ามีการกระทําผิด จํานวน 310 คดี คิดเป็นเงินค่าปรับ 5.43 ล้านบาท โดยแยกเป็น สุรา จํานวน 156 คดี ค่าปรับ 1.97 ล้านบาท ยาสูบ จํานวน 96 คดี ค่าปรับ 2.16 ล้านบาท ไพ่ จํานวน 2 คดี ค่าปรับ 0.02 ล้านบาท น้ํามันและผลิตภัณฑ์น้ํามัน จํานวน 32 คดี ค่าปรับ 0.46 ล้านบาท รถจักรยานยนต์ จํานวน 14 คดี ค่าปรับ 0.25 ล้านบาท และสินค้าอื่น ๆ จํานวน 10 คดี ค่าปรับ 0.57 ล้านบาท โดยมีของกลางแยกเป็นน้ําสุรา จํานวน 1,160.500 ลิตร ยาสูบ จํานวน 6,982 ซอง ไพ่ จํานวน 64 สํารับ น้ํามันและผลิตภัณฑ์น้ํามัน จํานวน 21,370.000 ลิตร รถจักรยานยนต์ จํานวน 15 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 22 กันยายน 2564 พบว่ามีการกระทําผิด จํานวน 24,672 คดี คิดเป็นเงินค่าปรับ 551.50 ล้านบาท โดยแยกเป็น สุรา จํานวน 14,022 คดี ค่าปรับ 126.31 ล้านบาท ยาสูบ จํานวน 6,825 คดี ค่าปรับ 261.64 ล้านบาท ไพ่ จํานวน 503 คดี ค่าปรับ 7.38 ล้านบาท น้ํามันและผลิตภัณฑ์น้ํามัน จํานวน 1,309 คดี ค่าปรับ 74.28 ล้านบาท น้ําหอม จํานวน 97 คดี ค่าปรับ 4.29 ล้านบาท รถจักรยานยนต์ จํานวน 1,356 คดี ค่าปรับ จํานวน 34.01 ล้านบาท และสินค้าอื่น ๆ จํานวน 560 คดี ค่าปรับ 43.59 ล้านบาท โดยมีของกลางแยกเป็นน้ําสุรา จํานวน 1,693,297.989 ลิตร ยาสูบ จํานวน 775,323 ซอง ไพ่ จํานวน 37,959 สํารับ น้ํามันและผลิตภัณฑ์น้ํามัน จํานวน 2,137,801.000 ลิตร น้ําหอม จํานวน 124,423 ขวด รถจักรยานยนต์ จํานวน 2,219 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ก.แรงงาน น้อมนำแนวคิดพระพันปีหลวง ฝึก “การแส่วผ้า” เสริมทักษะแก่ชาวบ้าน
วันอังคารที่ 9 สิงหาคม 2565
ก.แรงงาน น้อมนําแนวคิดพระพันปีหลวง ฝึก “การแส่วผ้า” เสริมทักษะแก่ชาวบ้าน
กระทรวงแรงงาน โดยกรมพัฒนาฝีมือแรงงาน น้อมนําแนวคิดของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จัดฝึกอบรม “การแส่วผ้า” เสริมทักษะแก่ชาวบ้านในโครงการตามพระราชดําริ
รัฐบาลไทย-ข่าวทำเนียบรัฐบาล-PM affirms Govt’s commitment to curb gasoline price hike
วันอังคารที่ 8 กุมภาพันธ์ 2565
PM affirms Govt’s commitment to curb gasoline price hike
PM affirms Govt’s commitment to curb gasoline price hike
February 7, 2022, at 1015hrs, at the Government House, following the awarding ceremony for organizations with excellence in financial management, Prime Minister and Defense Minister Gen. Prayut Chan-o-cha stated about gasoline price hike that international gasoline price situation and budget must be taken into account in the decision for price control. Nevertheless, the Government strives to solve the problem to ensure that gasoline prices would not be too high to cause plight to the people and all concerned sectors.